“સ્ત્રી પણ મનુષ્ય છે, એ ભૂલવું ન જોઈએ. મનુષ્યજીવનના ઘણા આયામો છે. આપણી સંકુચિતતાએ ગૃહસ્થાશ્રમને બહુ સંકુચિત કરી નાખ્યો છે. બાળકો, વૃદ્ધો, બીમારો, અતિથિઓ અને મનુષ્યજીવન માટે પણ ગૃહ અને ગૃહસ્થાશ્રમ બહુ જરૂરી છે. મનુષ્યજીવનનો એ મહત્વનો આયામ છે. પણ એ જ માત્ર મનુષ્યજીવન નથી. જીવન ઘણું વિશાળ છે, અનંત છે અને એના અસંખ્ય આયામો વિકસાવી શકાય એમ છે. મનુષ્યજીવનને આપણે ઘરમાં જ બાંધી ન રાખીએ”